Kæru félagar , ég hef tekið ákvörðun um að sækjast eftir 1. sæti á framboðslista Pírata fyrir borgarstjórnarkosningar í Reykjavík næsta vor . Mitt stærsta áhugamál og markmið hefur lengi verið að breyta heiminum og síðustu 5 árin hef ég gert það með Pírötum þar sem ég hef verið sjálfboðaliði frá stofnun flokksins – og er enn 🙂 Ég hef bæði starfað sem ‘ Pírati á plani ’ og var kjörin meðlimur í Framkvæmdaráði 2016 - 17 , kafteinn Pírata í Reykjavík 2014 - 15 og skipaði 3. sæti á framboðslista Pírata til borgarstjórnar Reykjavíkur 2014 ásamt Halldóri Auðar Svans , sem hefur ákveðið að gefa ekki kost á sér aftur . Sem fulltrúi Pírata í sveitarstjórnarmeirihlutanum hef ég setið síðustu ár í stjórn Faxaflóahafna , er áheyrnarfulltrúi Pírata í Skóla - og frístundaráði og varamaður Halldórs í Stjórnkerfis - og lýðræðisráði . Ég hef að baki marga stóra slagi og er mætt endurnærð – og bakveik – til leiks . Sem betur fer hef ég komist að því undanfarið að bakveiki er eitthvað sem er hægt er að vinna sig framhjá þegar maður vinnur með höfðinu 🙂 Kæru Reykvíkingar , ég tel okkur standa saman á tímamótum og býð ykkur einlæglega alla krafta mína í uppbyggingu á gagnsærra og betra samfélagi .